CYNGOR CYMUNED TUDWEILIOG

Tudweiliog Community Council

Glenys Ll.Peters, Llwyn Helyg,

Clerc/clerk Llangwnnadl,

01758 770252 Pwllheli

LL53 8NS.

Cofnodion Cyngor Cymuned Tudweiliog a gynhaliwyd yn y Ganolfan Nos Lun,

12fed Chwefror,2018.

Presennol: Alan Hughes, Gareth Jones, Medwyn Jones,Humphrey Williams,

William Owen, Sian Parri.

Ymddiheuriadau: Seimon Glyn, Henry Hughes, Richard Williams.

1. Yn absenoldeb y Cadeirydd cadeiriwyd gan yr Is-gadeirydd Sian Parri ac

estynnodd groeso i bawb.

Cydymdeimlwyd a Seimon a’r teulu a Henry a’r teulu yn eu profedigaeth.

2. Derbyniwyd y cofnodion yn rhai cywir.

3. MATERION YN CODI O’R COFNODION.

a. ARWYDDION PORTH GOLMON – dywedodd Medwyn ei fod ef, Sian a

Sion wedi bod yn y Swyddfa yn Nwyfor yn edrych ar y ffolder a deallir nad yw

Mr.McCreaeth yn berchenneg y tir fel yr honai ac felly mae bwriad i symud

ymlaen gyda’r arwyddion. Pasiwyd i gysylltu a Barry Davies i ofyn a oedd

arno eisiau cyfarfod ar y safle cyn gosod yr arwyddion.

b. LLWYBR PENCAERAU – dywedodd Sian ei bod wedi mynychu’r Apel a

llawer o bobl leol yn cefnogi ac yn cyflwyno eu tystiolaeth. Dywedodd fod

Dilwyn Morgan wedi cyflwyno ei dystiolaeth ac am wneud cwyn ffurfiol nad

oedd Cymro wedi ei apwyntio ar gyfer yr Apel. Yn anffodus bu i’r amser

redeg allan a cynhelir cyfarfod arall ym Mis Awst. Oherwydd amgylchiadau

teuluol methodd Seimon a bod yn bresennol ac anfonodd ymddiheuriad.

c. LLAIN FATTW – derbyniwyd gwybodaeth gan Medwyn ei fod wedi derbyn

Cynlluniau gan Keith Dabson, wedi cael sgwrs gyda’r Syrfewr a bydd wedi

gweithio pris allan erbyn diwedd yr wythnos. Y bwriad yw cael dilyniant i’r

cyfarfod diwethaf gyda Ymddiriedolwyr Llain Fattw.

4. GOHEBIAETHAU.

a. RHAGLEN WAITH TRAFNIDIAETH A PRIFFYRDD MIS RHAGFYR –

Clogwyn, Garnfadryn – Draeniad – Priffyrdd,

b. ARCHWILIAD – derbyniwyd llythyr gan Mr.John Roberts yn datgan ei

fod wedi rhoi gorau i weithredu fel archwiliwr mewnol Cynghorau Tref a

Chymuned. Diolchodd i’r Cyngor am eu cydweithrediad a chyfeillgarwch

dros y blynyddoedd. Dywedodd na ddymunai wthio y Cyngor i unrhyw

gyfeiriad ond mae posibilrwydd y gall Uned Archwilio Mewnol Cyngor

Gwynedd ygymryd a pheth o’r gwaith.

Dywedodd y clerc ei bod wedi cysylltu a’r Adran a buasai hyn yn bosibl

ac yn ystod y cyfarfod pasiwyd i’w penodi yn Archwilwyr Mewnol i Cyngor

Cymuned Tudweiliog ac anfon llythyr i gadarhau ein bod yn eu penodi.

c. COMISIWN FFINIAU – derbyniwyd Adroddiad Cynigion Drafft a mae’r

Comisiwn yn cynnig cyfuno Cymuned Tudweiliog gyda wardiau Edern a

Morfa Nefyn. Gellir anfon sylwadau erbyn y 23ain Ebrill,2018 i Gaerdydd.

ch. Derbyniwyd bil am £75.00 gan Mr.John Roberts a phasiwyd i’w dalu.

d. Derbyniwyd bil tal Aelodaeth £143 gan Un Llais Cymru a phasiwyd i’r dalu.

dd.Derbyniwyd bil gan Swyddfa Archwiliad Cymru am £290.55 a phasiwyd

i’w dal.

e. Dywedodd y clerc fod copi drafft ar y we gan Panel Annibynnol Cymru ar

Gydnabyddiaeth Ariannol ac eglurodd ei fod yn datgan os bydd yn cael eu

gymeradwyo y bydd y Cynghorwyr yn cael cynnig fel unigolyn os ydynt yn

dymuno cael £150 y flwyddyn am gotau a threuliau. Dywedodd y clerc ei

bod wedi cysylltu ac Un Llais Cymru ac ategwyd y bydd y pres yma yn

dod o Praesept flwyddyn yma neu ei gymeryd o ffynhonnell arall sydd gan

y Cyngor Cymuned. Hefyd, derbyniwyd y costau teithio i bob aelod ac

arhosiad dros nos. Pasiwyd i ddisgwyl am fwy o wybodaeth.

5. UNRHYW FATER ARALL.

a, DATA DIOGELWCH – dywedodd y clerc bod rhaid i bob Cyngor Cymuned

gael Data Diogelwch a bydd yn cael mwy o wybodaeth erbyn y cyfarfod

nesaf.

b. Cwynion i’r Adran Briffyrdd

a. Cwyno eto am y trelar sydd yn dadlwytho ger y safle merlota yn

Llaniestyn.

b. Twll ger giat y fynwent yn Tudweiliog.

c. Twll gyferbyn a Ty’n Cae, Llangwnnadl.

ch. Tyllau ar y lon rhwng Tudweiliog a groeslon Dinas.

d. Lon Eglwys Llangwnnadl byth wedi cael ei gwneud.

c. POLION BT – y polion yn berygl ac yn hongian drosodd.

ch. AIL GYLCHU – gormod o sbwriel yn cael eu gadael ar y ffyrdd diwrnod

ail gylchu yn Tudweiliog.

d. Dywedodd y clerc ei bod angen siec am £50.00 ar gyfer stampiau.

CYNHELIR Y CYFARFOD NESAF NOS LUN , 12fed MAWRTH,2018 AM 7.15 YN

Y GANOLFAN.